
ՀԻՄՆԱՎՈՐՈՒՄ
«Հայաստանի Հանրապետության 2026 թվականի պետական բյուջեի մասին օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության  կառավարության որոշման նախագծի ընդունման վերաբերյալ

1. Իրավական ակտի ընդունման անհրաժեշտությունը 

[bookmark: _GoBack]Ներկայացվող նախագծի նպատակը ՀՀ 2026 թվականի պետական բյուջեով հաստատված 1117 ծրագրի 11004 միջոցառման իրականացումը «Բարեկեցության տեղեկատվական համակարգերի ձեռնարկություն» հիմնադրամի կողմից (այսուհետ՝ Հիմնադրամ) ակնկալվող նոր և գործող հարթակների սպասարկման, դրանց որակի փոփոխության, թվային վերափոխման պահանջների, ինչպես նաև նշված աշխատանքները իրականացնելու համար որակյալ մասնագետների ներգրավման անհրաժեշտության և ՏՏ ենթակառուցվածքի զարգացման և հագեցվածության պահանջարկի արդիականության ապահովումն է:

1.1. Կարգավորման հարաբերությունների ներկա վիճակը և առկա խնդիրները

ՀՀ 2026 թվականի պետական բյուջեով 1117 ծրագրի 11004 միջոցառման իրականացման համար՝ Հիմնադրամի միջոցով ծառայություններ մատուցելու նպատակով, ՀՀ 2026 թվականի պետական բյուջեով նախատեսվել է  311,219.5 հազար դրամ, ճշտված բյուջեով 557,681.3 հազար դրամ: Փաստացի ֆինանսավորումը կազմում է 520,387.7 հազար դրամ, մնացորդը կազմում է 37,293,6 հազար դրամ:
Սույն թվականի հունվարի 17-ին տեղի է ունեցել Հիմնադրամի հոգաբարձուների խորհրդի նիստ, որի ժամանակ ի թիվս այլ հարցերի քննարկվել է նաև Հիմնադրամի ֆինանսական վիճակի վերաբերյալ հարցը։ 
Քննարկման արդյունքների համաձայն՝ 2026 թվականի համար Հիմնադրամի ֆինանսկական հոսքերի վերլուծության արդյունքները ցույց են տվել, որ Հիմնադրամի բնականոն գործունեության ապահավման համար անհրաժեշտ ֆինանսական ռեսուրսը կկազմի շուրջ 1,3 մլրդ  ՀՀ դրամ՝ ներառյալ հարկերը, սակայն ընթացիկ տարվա առաջնահերթությունների և ընթացիկ աշխատանքների կատարման արդյունքում իրականացվել է ծախսերի վերահաշվարկ, որի արդյունքում 2026թվականի կանխատեսվող բյուջեն կազմել է մոտ 1,7 մլրդ  ՀՀ դրամ։ 2026թվականի հոկտեմբեր-դեկտեմբեր ընկած ժամանակահատվածի համար կանխատեսվող ֆինանսական դեֆիցիտը կկազմի հոկտեմբեր ամսվա համար 110,000.0 հազար դրամ, իսկ նոյեմբեր և դեկտեմբեր ամիսների համար յուրաքանչյուր ամիս՝ 151,000.0 հազար դրամ, որը հնարավոր չէ ծածկել Հիմնադրամի կողմից գեներացվող սեփական, ՀՀ ԱԲՆ-ան 2026 թվականի պետական  բյուջեով նախատեսված դրամաշնորհի և արտաքին աղբյուրներից հատկացվելիք միջոցների հաշվին։
	Դեֆիցիտի կառուցվածքը՝ ըստ տնտեսագիտական դասակարգման հոդվածների

	Ծախսային հոդվածներ
	Հաստատված
նախահաշվի
գումարը (ՀՀ դրամ)

	  Տնտեսագիտական դասակարգման սինթետիկ հաշիվների անվանումը
	ծածկագիրը
	

	 ԸՆԴԱՄԵՆԸ  ԾԱԽՍԵՐ`
	x
	412,000,000

	Աշխատավարձ և հավելավճարներ
	4111
	343,333,000

	Այլ հարկեր
	4822
	  68,667,000



Առկա դեֆիցիտի ծածկման համար, որպես հրատապ լուծում՝ նախագծով առաջարկվում է հոկտեմբեր-դեկտեմբեր ամիսների համար Հիմնադրամին հատկացնել լրացուցիչ 412,000.0 հազար դրամ:
Հարկ է նշել, որ Հիմնադրամի կողմից 2026 թվականի հոկտեմբեր, նոեմբեր և դեկտեմբեր ամիսներին կշարունակվեն աշխատանքները նոր մշակվող համակարգերի ծրագրային ապահովման ուղղությամբ՝ շարունակելով  ապահովել 1117 ծրագրի 11004 միջոցառման իրականացման Պայմանագրով նախատեսված տեղեկատվական համակարգերի և հարթակների սպասարկումը, ինչպես նաև սույն Պայմանագրով և հաջորդիվ համաձայանագրերով չներառված համակարգերի ընթացիկ սպասարկումը։ 
Միաժամանակ նշեմ, որ 2025 թվականի ընթացքում  Հիմնադրամին հատկացված ֆինանսական միջոցները կազմել է 421,749.3 հազար դրամ, ընդ որում 311,219.5 հազար դրամը նախատեսվել  է ՀՀ 2025 թվականի պետական բյուջեով, իսկ 110,529.8 հազար դրամը հատկացվել է համաձայն ՀՀ կառավարության 18.12.2025 թվականի N 1876 - Ն որոշմամբ՝ Հիմնադրամի գործունեության արդյունքում  նոյեմբեր-դեկտեմբեր ամիսների համար առաջացած դեֆիցիտը (աշխատավարձ, վերջնահաշվարկներ, կուտակված պարտավորություններ) մարելու համար։ 
1.2 Անհրաժեշտություն է նաև 1141 «Երեխաների հիմնահարցեր ծրագրի  «12004. Խնամատար ընտանիքում երեխայի խնամքի և դաստիարակության աջակցության տրամադրում միջոցառման գծով ավելացնելու 13,300.0 հազար դրամ ֆինանսական միջոց:
Խնամատարության գործընթացը և դրան առնչվող տարբեր հարցեր Հայաստանի Հանրապետությունում կարգավորվում են Հայաստանի Հանրապետության ընտանեկան օրենսգրքերով և Հայաստանի Հանրապետության կառավարության 13․06․2019թ N 751-Ն որոշումով: Միջոցառումը համարվում է երեխայի այլընտրանքային խնամքի նախընտրելի ձև, որպես Նախարարության որդեգրած քաղաքականություն՝ ապահովում է երեխայի՝ ընտանիքում ապրելու իրավունքի իրացման հնարավորությունը։
Միջոցառումը տարեցտարի աճող ուղղվածությամբ է, որի վկայությունն է երեխաների և խնամատար ընտանիքների ակտիվ աճը։
Այսպես օրինակ, եթե խնամատար ընտանիքների թիվը 2015 թ կազմում էր 20, իսկ երեխաների թիվը՝ 21, ապա 2026 թվականի սեպտեմբերի 1-ի դրությամբ ընտանիքների թիվը 120 է, երեխաների թիվը 239 (էքզել ձևաչափով կցվում է խնամատարության տարեկան դինամիկան)։
2025 թվ դեկտեմբերի դրությամբ խնամատարության հանձնված երեխաների թիվը եղել է 188, որը հիմք ընդունելով և հաշվի առնելով, որ խնամատարության որոշ պայմանագրեր 2026թ ընթացքում կարող են լուծվել երեխայի կենսաբանական ընտանիքի հետ վերամիավորման կամ երեխայի՝ 18 տարեկանը լրանալու կապակցությամբ, 2026-2028թթ բյուջետային հայտով ներկայացվել է 230 երեխայի խնամքը խնամատար ընտանիքներում խնամելու կանխատեսում՝ համապատասխանաբար 448,510․4 հազ․ դրամ բյուջեով։ 
Հաշվի առնելով այն հանգամանքը, որ խնամատար ծնող դառնալ ցանկացող անձանց թիվը 2026 թվ անհամեմատ և կանխատեսումին գերազանցող չափով ավելացել է, խնամատարության են հանձնվել արդեն իսկ կանխատեսվող թիվը գերազանցող երեխաներ։ Միաժամանակ հարկ է նշել, որ այդքանով կանխվել է կյանքի դժվարին իրավիճակում հայտնված 239 երեխաների՝ երեխաներին շուրջօրյա խնամք տրամադրող բնակչության սոցիալական պաշտպանության հաստատություններում երկարաժամկետ շուրջօրյա խնամք ստանալու կարիքը։
Տեղեկացնում եմ, որ խնամատար ծնող դառնալ ցանկացող անձանց կողմից ներկայում նախարարությանն են ուղղվել շուրջ մեկ տասնյակ դիմումներ, որոնց շրջանակներում շարունակվում են իրականացվել կենսաբանական ընտանիքների հետ վերամիավորվելու հնարավորություն չունեցող Հաստատությունների ճգնաժամային բաղադրիչում խնամվող շուրջ 20 երեխայի համադրման գործընթացներ։ 
Վերոգրյալով պայմանավորված անհրաժեշտություն է առաջացել կատարելու բյուջեի փոփոխություն՝ նկատի ունենալով, որ մինչև տարվա վերջ կկնքվեն խնամատարության ևս 8 պայմանագրեր՝ 20 երեխայի խնամքը խնամատար ընտանիքներում կազմակերպելու նպատակով, որի համար կպահանջվի 13,300.0 հազար դրամ․
հաշվարկվել է հետևյալ կերպ՝ 4 ընտանիք յուրաքանչյուր ընտանիքում խնամվում է 1 երեխա, որի խնամքի և դաստիարակության դիմաց տրվող վարձատրության չափը հաշվարկվում է 101334 դրամով և 4 ընտանիք յուրաքանչյուր ընտանիքում խնամվում է 1-ից ավել երեխա, որի խնամքի և դաստիարակության դիմաց տրվող վարձատրության չափը հաշվարկվում է 93750 դրամով․
-4111 հոդված (խնամքի և դաստիարակության դիմաց տրվող վարձատրության համար)՝ 101334 դրամ x 4 ընտանիք x 1 երեխա x 4 ամիս = 1,621,344 դրամ,
- 4111 հոդված (խնամքի և դաստիարակության դիմաց տրվող վարձատրության համար)՝ 93750 դրամ x 16 երեխա 4 ընտանիքում x 4 ամիս = 6,000,000 դրամ,
- 4729 (հոդված հոգեզավակի խնամքի և դաստիարակության համար)՝ 71,028 դրամ x 20 երեխա x 4 ամիս = 5,682,240 դրամ։
Արդյունքում պահանջվող գումարը կկազմի 1,621,344 դրամ + 6,000,000 դրամ +  5,682,240 դրամ = 13,303,584 դրամ։
Կյանքի դժվարին իրավիճակում հայտնված ևս 20 երեխայի խնամքը կազմակերպվել է խնամատար ընտանիքներում՝ կանխելով Հաստատություններում վերջիններիս երկարաժամկետ խնամքը։

2. Առկա խնդրի առաջարկվող լուծումը 

Հաշվի առնելով վերը նշվածը՝ առաջարկվում է ընդունել ներկայացվող նախագիծը։

3. Կարգավորման առարկան 

Նախագծի ընդունման դեպքում Հայաստանի Հանրապետության պետական բյուջեից՝ «12001 Ընտանիքի կենսամակարդակի բարձրացմանն ուղղված նպաստներ» միջոցառումից կնվազեցվի  425,300.0 հազար դրամ: 
«1011. Անապահով և կյանքի դժվարին իրավիճակում սոցիալական խմբերին աջակցություն ծրագրի «12001. Ընտանիքի կենսամակարդակի բարձրացմանն ուղղված նպաստներ միջոցառման պակասեցվող միջոցները հանգեցնում են արդյունքային ցուցանիշների փոփոխության՝ տարեկան ծրագրայինը ընտանիքի կենսամակարդակի բարձրացմանն ուղղված նպաստներ ստացող ընտանիքների միջին թիվը նվազեցնել 752 -ով, այդ թվում նպաստ ստացող անդամների միջին թիվ՝ 2030-ով: Ֆինանսական միջոցների և շահառուների նվազեցումը պայմանավորված է «1011. Անապահով և կյանքի դժվարին իրավիճակում սոցիալական խմբերին աջակցություն ծրագրի «12001. Ընտանիքի կենսամակարդակի բարձրացմանն ուղղված նպաստներ միջոցառման փաստացի ծախսերով։
Սույն միջոցառման գծով մինչև տարեվերջ լրացուցիչ ֆինանսական միջոցների պահանջ չի առաջանա:

4. Իրավական ակտի կիրառման դեպքում ակնկալվող արդյունքը 

Նախագծի ընդունմամբ կկարգավորվեն Հիմնադրամի կողմից մշակված և ներկայումս սպասարկվող թվային հարթակների, վեբկայքերի, սոցիալական տարբեր գործիքների և թվային մոդուլների իրական կարգավիճակների  հետ կապված հարաբերությունները, ինչպես նաև խնամատարության գործընթացները:

5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ

Նախագիծը  բխում է ՀՀ կառավարության 2021-2026թթ. ծրագրի 1.2-րդ կետի, 1.3 բաժնի 9-րդ կետի, 4.6-րդ կետի 1-ին պարբերության 4-րդ և երկրորդ պարբերության պահանջներից, ինչպես նաև ՀՀ կառավարության 2021-2026 թվականների գործունեության միջոցառումների ցանկի «Աշխատանքի և սոցիալական հարցերի նախարարություն» բաժնի 18.4-րդ կետից:  

6. Լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում սպասվելիք փոփոխությունների մասին
 «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման դեպքում Հայաստանի Հանրապետության պետական բյուջեում եկամուտները և ծախսերը չեն ավելանա:
